
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL  NEKILNOJAMOJO TURTO MOKESČIO 

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos nekilnojamojo turto mokesčio įstatymo 3 straipsnio 1 dalimi bei 7 straipsnio 5 dalimi, atsižvelgdama į Prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. kovo 12 d.  posėdžio protokolą Nr. 1 ir UAB TM Trade LT, įmonės kodas 306577136 2025, m. sausio 21 d. prašymą,  Radviliškio rajono savivaldybės taryba nusprendžia: 
.	Tenkinti UAB TM Trade LT, įmonės kodas 306577136, 2025 m. sausio 21 d. prašymą ir atleisti nuo 2024 metų nekilnojamojo turto mokesčio už Radviliškio rajone nuosavybės teise valdomus nekilnojamojo turto objektus.
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                       













RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL  NEKILNOJAMOJO TURTO MOKESČIO“
AIŠKINAMASIS RAŠTAS

2025 m. kovo 12 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas, gavus 2025 m. sausio 21 d. UAB TM Trade LT, įmonės kodas 306577136, prašymą. Sprendimo projektu siūloma tenkinti UAB TM Trade LT, įmonės kodas 306577136, 2025 m. sausio 21 d. prašymą  ir atleisti nuo 2024 metų nekilnojamojo turto mokesčio. Nekilnojamojo turto mokestis už 2024 metus yra 2830,00 Eur.
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048.
.	Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos nekilnojamojo turto mokesčio įstatymo 7 straipsnio 5 dalyje, 3 straipsnio 1 dalyje nustatyta, kad nekilnojamojo turto mokestį moka turto savininkai. Įstatymo 12 straipsnyje reglamentuota mokesčio apskaičiavimo, deklaravimo ir mokėjimo tvarka, o šio straipsnio 3 dalyje nustatyta, kad mokestį apskaičiuoja, deklaruoja ir sumoka šio įstatymo 3 straipsnyje mokesčio mokėtoju nurodytas asmuo. Minėti teisės aktai numato, kad savivaldybių tarybos savo biudžeto sąskaita turi teisę mažinti nekilnojamojo turto mokestį arba visai nuo jo atleisti.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Į  Radviliškio rajono savivaldybės biudžetą bus surinkta 2830 Eur mažiau pajamų. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. kovo 12 d. posėdžio protokolas Nr. 1. 
Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo UAB TM Trade LT, įmonės kodas 306577136, 2025 m. sausio 21 d. prašymą, kuriame pareiškėja prašo atleisti nuo 2024 mokestinių metų nekilnojamojo turto mokesčio. Prašymo motyvus įvardija šiuos: įmonė šiuo metu vykdo įsigytų patalpų, esančių Šiaulių g. 2, Radviliškyje, kapitalinį remontą bei atnaujinimo darbus, bus pilnai atnaujinti pastatai ir sutvarkyta aplinka. Pagal nekilnojamojo turto mokesčio deklaraciją už 2024 metus priskaičiuota NT mokėtina suma yra 2830,00 Eur.
Atkreiptinas dėmesys, kad įmonė įsigijo buvusio „Stiklo“ fabriko pastatus, esančius Radviliškio mieste, Šiaulių gatvėje – tai miesto nepuošusi ir neigiamą įspūdį kėlusi teritorija, kuri bus sutvarkyta. Pagrindinė naujųjų investuotojų veikla – sandėliavimo paslaugos. Šiuo metu pradėti pirminiai infrastruktūros atnaujinimo procesai, o artimiausiu metu planuojama atnaujinti pastatus, sutvarkyti aplinką bei pašalinti apgriuvusius statinius. Įgyvendinus šiuos uždavinius, planuojamos investicijos (apie 2 mln. Eur.), kuriamos naujas darbo vietos. 
Reikia pažymėti, kad Radviliškio rajono savivaldybės tarybos sprendime nustatyti nekilnojamojo turto mokesčio tarifai, tačiau nėra numatyta mokesčio lengvatų.
Atsižvelgdama į išdėstytus argumentus ir siekiant pritraukti į rajoną kuo daugiau investicijų, Darbo grupė daro išvadą, kad tenkinti prašymą yra pagrindas ir savivaldybės biudžeto sąskaita nuo nekilnojamojo turto mokesčio UAB TM Trade LT gali būti atleista.
Lietuvos Respublikos žemės mokesčio įstatymo 8 straipsnio 3 dalyje, nustatyta, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti, taigi,  atleidimas nuo žemės mokesčio yra Tarybos teisė, bet ne pareiga.      
.	Pridedami dokumentai.
) UAB TM Trade LT 2025 m. sausio  21 d. prašymas, 1 lapas;
) 2024 metų nekilnojamojo turto deklaracija, 3 lapai;
) Pastatų bei teritorijos (po atnaujinimo darbų) vizualizacija, 3 lapai;
) Darbo grupės protokolas, 2 lapai;
) Registrų centro išrašas dėl įmonės registravimo, 1 lapas.



Finansų skyriaus
vyriausioji specialistė                                                                                                Snieguolė Utkienė                                                                                            
